Klaus Meine

Klaus Meine (* 25. máj 1948, Hannover, Nemecko) je nemecký spevák, textár a hudobný skladateľ, člen hard rockovej skupiny Scorpions. Na mnohých internetových stránkach zaoberajúcich sa hudbou sa Klaus Meine dostal do Top 100 najlepších rockových spevákov.

Klaus napísal väčšinu skladieb skupiny Scorpions a spolu s Rudolfom Schenkerom, ktorý k nim väčšinou zložil hudbu sú považovaní za autorské jadro skupiny. Medzi jeho najväčšie hudobné počiny ktoré napísal, patria piesne ako Still Loving You, Rock You Like a Hurricane, alebo azda najznámejšia pieseň ktorú napísal a tiež k nej zložil hudbu - Wind Of Change. Pieseň bola začiatkom 90-tych rokov úspešným hitom.

V roku 1981 po turné k albumu Animal Magnetism stratil hlas. Musel chodiť na množstvo preškoľovaní, ale už bol aj tak rozhodnutý odísť. No vďaka podpore celej skupiny, ale najmä jeho dlhoročného priateľa a hlavného zakladateľa Scorpions Rudolfa Schenkera "hlas opäť našiel". V roku 1982 vydala skupina Scorpions nový album Blackout a po jeho vypočutí kritici vyhlásili, že Klaus má oveľa väčšie rozpätie hlasu ako mal predtým. Album Blackout získal množstvo prestížnych ocenení.

Pôsobil v skupinách Mushrooms, Copernicus a Shamrocks.

Iné projekty

Externé odkazy 
 Oficiálna stránka skupiny Scorpions

Nemeckí speváci
Nemeckí hudobní skladatelia
Nemeckí textári piesní
Scorpions
Osobnosti z Hannoveru